טולקין אסטייט

הטולקין אסטייט (במקור: העידן הרביעי; באנגלית: Tolkien Estate; בתרגום חופשי: עיזבון טולקין) הוא ארגון המאגד ומנהל את נכסיו של הסופר ג'. ר. ר. טולקין, כולל רוב זכויות היוצרים ליצירותיו. אלו, ברובם, חולקו לארגונים שונים, בעיקר לקרנות נאמנות של משפחת טולקין. הארגון מאוגד תחת חברת טולקין, בניהולה של ביילי טולקין (אשתו של כריסטופר טולקין), ונכדו של ג'. ר. ר. טולקין, מייקל ג'ורג' טולקין.

 זכויות היוצרים לשר הטבעות ולהוביט 
הזכויות הבינלאומיות הבלעדיות ליצירת סרטים, תסחורת, הצגות ודברים שונים על בסיס יצירותיו הרבות של ג'. ר. ר. טולקין העוסקות בארץ התיכונה (בין השאר שר הטבעות וההוביט), נמכרו על ידי טולקין עצמו ליונייטד ארטיסטס עבור סכום מועט בשנת 1969.  לאחר שנים ספורות מכרו יונייטד ארטיסטס את הזכויות ל Middle-Earth Enterprises (אז Tolkien Enterprises), שבעבר הייתה חברת בת של The Saul Zaentz Company, וכיום חברת בת של Embracer Group.  תחתם יצאו לאור סרטי שר הטבעות וסרטי ההוביט, בהפקתם של ניו ליין סינמה ובהפקתו של רלף בקשי.

הטולקין אסטייט מאוחר יותר הצליחו לסייג, באמצעות תביעה, מספר זכויות יוצרים שלא נמכרו רשמית, כגון יצירת סדרה שאורכה עולה על שמונה פרקים. 

 בעיות משפטיות 
 תמלוגים 
בפברואר 2008, קרן הצדקה של משפחת טולקין הגישה תביעה נגד ניו ליין סינמה, היוצרים של טרילוגיית שר הטבעות, עבור 75 מיליון לירה-סטרלינג, בטענה שהם לא קיבלו "אף לא פני אחד" מרווחי הסרטים. עתירה לקבלת פיצויים עונשיים נדחתה, ובדצמבר הצדדים הגיעו לפשרה, כאשר התנאים לא פורסמו. 

בהודעה לעיתונות כתב כריסטופר טולקין שהם מצטערים על כך שהיו צריכים לנקוט באמצעיים משפטיים אך שמחים כי הכל נפתר לטובת שני הצדדים, ושניו ליין סינמה יוכלו להמשיך ביצירת טרילוגיית ההוביט כמתוכנן. 

 מכשירי הימורים 
בנובמבר 2012, תבעו הטולקין אסטייט וחברות נוספות, את האחים וורנר בבית המשפט המחוזי בקליפורניה, בטענה כי הפרו זכויות יוצרים ואת החוזה שלהם, בדרישה שיינתן להם סעד הצהרתי.

התביעה טענה שבכך שהאחים וורנר יצרו משחקי מחשב ומשחקי הימורים הם הפרו את החוזה שנרכש בשנת 1969, בו הוסכם כי יימכרו על בסיס יצירותיו של טולקין רק דברים מוחשיים כגון "בובות, כלי שולחן, ציוד משרדי, בגדים וכדומה" אך לא הוסגר בו "זכויות אלקטרוניות ודיגיטליות" וגם ש- "טרם נקבע מצב זכויות הדברים שאינם ממשיים". בנוסף הטולקין אסטייט טענו שמעשי האחים וורנר גרמו ל-"נזק בלתי הפיך למורשתו של טולקין". 

במרץ 2013, The Saul Zaentz Co (חברת האב של Middle-Earth Enterprises), בעלי זכויות היוצרים ליצירות על בסיס שר הטבעות וההוביט, הגישו תביעת-נגד במטרה לקבל סעד הצהרתי, בטענה כי הם פעלו תחת תום-לב ומסחר הוגן. האחים וורנר הגישו גם הם תביעת-נגד, בטענה כי לא הפרו את החוזה ודרישה לקבלת סעד הצהרתי.

הטולקין אסטייט ניסו למנוע את תביעות הנגד על ידי שימוש בחוק אנטי תביעת ההשתקה של קליפורניה, בטענה שהאחים וורנר מנסים למנוע מהם לפעול על פי התיקון הראשון לחוקת ארצות הברית. ביולי של אותה שנה, נדחה ניסיון המניעה. 

הצדדים הגיעו לפשרה ביולי 2017. 

 שר הטבעות: טבעות הכוח 
בנובמבר 2017, רכשה אמזון את הזכויות הבינלאומיות ליצירות טלוויזיוניות לשר הטבעות, ההוביט והנספחים (להוציא את הסילמריליון) מהטולקין אסטייט תמורת 250 מיליון דולרים. אמזון התחייבה ליצור סדרה רבת-עונות בשם "שר הטבעות: טבעות הכוח", שתתרחש בעידן השני של הארץ התיכונה. 

 כריסטופר טולקין 
באוגוסט 2017, בגיל 93, כריסטופר טולקין התפטר מתפקידו בתור מנהל הטולקין אסטייט וקרנות הנאמנות של משפחת טולקין. טולקין נפטר כשנתיים לאחר מכן, בגיל 95. 

 קישורים חיצוניים 



 הערות שוליים 

קטגוריה:ג'. ר. ר. טולקין
קטגוריה:הממלכה המאוחדת: ארגונים